ترور تشکیلاتی پ.کا.کا/ی.پ.گ "باریش چشمه‌سی" حرکاتی بؤلگه‌سینده و اؤلکه داخیلینده اوکتبرین 9-دان بری‌دیر 45 دینج وطنداشی قتله یئتیردی، 244 دینج ساکینی ده یارالادی.
میللی مودافعه ناظیرلیگی‌نین تویتر حسابیندا بیلدیریلیب کی، فراتین دوغوسوندا تهلوکه‌سیز بؤلگه‌نین یارادیلماسینا دایر فعالیت‌لره 17-22 اوکتبردا امریکا و روسیا فدراسیونو ایله قبول ائدیلن راضیلاشما‌لارا صادق قالینا‌راق داوام ائدیلیر.
میللی مودافعه ناظیرلیگی‌نین موباریزه‌سی‌نین ترورچولارلا اولدوغو و گوناه‌سیز دینج ساکین‌لرین هدف آلینمادیغی وورغولانان آچیقلامادا "9 اوکتبر تاریخیندن بری‌دیر پ.کا.کا/ی.پ.گ-لی ترورچولار طرفیندن "باریش چشمه‌سی" حرکاتی بؤلگه‌سینده بیرباشا سیویل لرین هدف آلیندیغی بومبا یوکلنمیش ماشین هوجوم‌لاریندا 23 گوناه‌سیز سیویل قتله یئتیردی، 55 سیویل ایسه خسارت آلدی. اؤلکه داخیلیندکی راکت هوجوم‌لاریندا ایسه 22 گوناه‌سیز وطنداش قتله یئتیریلمیش، 189 وطنداش ایسه یارالانمیش‌دیر" ایفاده‌لری یئر آلیب.
